Գրիգոր Գրիգորյանն այս տարի երկրորդ անգամ է մասնակցում մրցույթին. նախորդ տարի եղել է հաղթող թիմում և Վաշինգտոնում մասնակցել է մրցույթի միջազգային փուլին. «Մեծ փորձ ես ձեռքբերում, որն անգնահատելի է: Վաշինգտոնում էլ հանդիպեցինք մասնագետների, ովքեր ահռելի գիտելիքներ ունեին: Այս տարի ավելի մեծ պատասխանատվությամբ ենք մոտեցել, ավելի լուրջ ենք պատրաստվել` հաշվի առնելով նախորդ տարվա փորձն ու թերությունները: Հույս ունեմ, որ կհաղթենք»,- ասաց Գրիգոր Գրիգորյանը: